cyanic-selkie/wikianc huggingface dataset:
Israelitesche Consistoire
Aner jiddesch Veräiner an Organisatiounen
D'Haaptzil vum Chabad Lubavitch Zentrum an der Stad ass et, souwuel de Judde vu Lëtzebuerg, wéi awer och isr
Ambonil
Ambonil ass eng franséisch Gemeng am Departement Drôme an der Regioun Auvergne-Rhône-Alpes.
Choeur Robert-Schuman (Homonymie)
Mat Choeur Robert-Schumann sinn zwéi Begrëffer verbonnen:
Robert-Schuman-Chouer
De Robert-Schuman-Chouer, op Franséisch Choeur Robert-Schuman an op Däitsch Robert-Schuman-Chor, ass e Jugendchouer an der Groussregioun deen iwwer d'Grenzen erausgeet an deen am Kader vum europäesche Kulturjoer am Summer 2007 entstanen ass. Ëm de Chouer bekëmmert sech de Veräin Choeur Robert-Schuman a.s.b.l. mat Sëtz an der Stad Lëtzebuerg.
La peau de Torpedo
La peau de Torpedo ass e franséisch-däitsch-italieenesche Film vum Jean Delannoy aus dem Joer 1970 no engem Roman vum Francis Ryck.
Yvonne De Carlo
D'Yvonne De Carlo, gebuer als Margaret Yvonne Middleton den 1. September 1922 zu Vancouver a gestuerwen den 8. Januar 2007 zu Los Angeles, war eng kanadesch-US-amerikanesch Schauspillerin.
Si huet a bekannte Filmer wéi am Film noir Criss Cross (1949) vum Robert Siodmak, dem Kaméidisfilm The Captain's Paradise (1953) vum Anthony Kimmins mam Alec Guinness, am Bibelfilm The Ten Commandments (1956) vum Cecil B. DeMille, am Western McLintock! (1963) vum Andrew V. McLaglen mam John Wayne an am Kaméidisfilm Oscar (1991) vum John Landis matgespillt.
Canton de Tourcoing-2
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Wie kommt ein so reizendes Mädchen zu diesem Gewerbe?
Wie kommt ein so reizendes Mädchen zu diesem Gewerbe? oder Mir hat es immer Spaß gemacht ass en däitsch-italieenesche Film vum Will Tremper aus dem Joer 1970 no engem Roman vun der Lynn Keefe.
CR129A
Den CR129A ass e Chemin repris am Kanton Iechternach a geet vun der Kräizung mam CR129 bis op Rippeg, wou en zu Enn geet.
Den CR129A ass ronn 550 m laang.
Allex
Allex ass eng franséisch Gemeng am Departement Drôme an der Regioun Auvergne-Rhône-Alpes.
Paris-Camembert 1978
Déi '''39. Editioun vu Paris-Camembert''' gouf den 28. Mäerz 1978 gefuer. D'Course gouf vum Hollänner Joop Zoetemelk gewonnen.
Le chemin des écoliers
Le chemin des écoliers ass e franséisch-italieenesche Film vum Michel Boisrond aus dem Joer 1959 no engem Roman vum Marcel Aymé.
Ëm wat geet et am Film?
Am Zweete Weltkrich versichen de Student Antoine Michaud a säi Frënd de Paul Tiercelin mat Schwaarzhandel am vun den Däitsche besate Paräis zu Geld ze kommen.
Erny Hoffmann
Den Erny Hoffmann, gebuer den 1. September 1972, ass e lëtzebuergeschen Handballspiller , Trainer a Pedagog.
1993 war den Hoffmann fir d'éischt am Kader vun der lëtzebuergescher Härenhandballnationalekipp. Hien huet 29-mol an der Nationalekipp gespillt, an dobäi 19 Goler geschoss.
Mar del Plata
Mar del Plata (Spuenesch fir „Sëlwermier“) ass eng argentinesch Stad un der Küst zum Südatlantik 400 km südlech vu Buenos Aires. D'Stad läit am Südoste vun der Provënz Buenos Aires an huet ongeféier 600.000 Awunner.
The Beast from 20,000 Fathoms
The Beast from 20,000 Fathoms ass en US-amerikanesche Film vum Eugène Lourié aus dem Joer 1953 no der Geschicht The Fog Horn vum Ray Bradbury.
Soss
De Schwäizer Schauspiller Paul Hubschmid spillt an dësem US-amerikanesche Film d'Haaptroll ënner dem Numm Paul Christian.
De Ray Harryhausen huet sech ëm d'Animatioun vum Dinosaurier bekëmmert.
De Film hat 250.000 US-Dollar kascht an hat eng Recette vu 5.000.000 US-Dollar.
Tania Pedrosa
D'Tania Pedrosa, gebuer den 22. Juni 1988, ass eng lëtzebuergesch Foussballspillerin. Si huet bei der Entente Izeg / Kanech / CeBra gespillt.
Am Mäerz 2018 huet d'Pedrosa eemol an der lëtzebuergescher Dammefoussballnationalekipp gespillt.
Khor Virap
Khor Virap (Armeenesch: Խոր Վիրապ) ass en armeenescht Klouschter, dat tëscht de Stied Artaschat an Ararat an der Provënz Ararat läit. Et ass eng 40 km südlech vu Jerewan no bei der Grenz mat der Tierkei, virum Bierg Ararat.
Et huet fir d'Armeenier eng wichteg Bedeitung, well der Legend no, do de Gregor den Erliichter 13 Joer laang vum Kinnek Tiridates IV. gefaange gehale gouf. De Gregorius konnt 301 de Kinnek zum Chrëschtentum bekéieren, woumat Armenien dat éischt Land gouf, dat déi Relioun als Staatsrelioun hat.
Um Hiwwel viru Khor Virap gouf och 180 v. Chr. déi al armeenesch Haaptstad Artaxata gebaut. D'Klouschter selwer ass aus dem 17. Joerhonnert a gouf op der Plaz vun enger Kierch aus dem 7. Joerhonnert opgeriicht.
Jean-Auguste Marc
De Jean-Auguste Marc, gebuer den 12. Juli 1818 zu Metz, gestuerwen den 19. Mee 1886 zu Suresnes bei Paräis, war e franséische Moler, Zeechner a Journalist.
Säi Liewen
Nodeem hien eng Zäit laang zu Metz an enger Veterinärsschoul war, koum hien op Lëtzebuerg fir Zeechnen ze léieren. Hie gouf 1839 Maître de dessin am Progymnase royal grand-ducal zu Dikrech, ass awer nëmmen e puer Méint do bliwwen, well hie méi eng héich Pai gefrot huet, déi d'Dikrecher Régence him awer net bezuele konnt.
1840 ass hien zeréck a Frankräich gaangen, wou hien zu Paräis Schüler am Atelier vum Paul Delaroche gouf.
Bei der Wochenzäitschrëft L'Illustration gouf hien artisteschen a literaresche Mataarbechter a méi spéit, vun 1860 bis zu sengem Doud, Direkter vun där Zäitschrëft. Säin Nofollger als Direkter gouf säi Jong Lucien Marc, deen 1845 zu Dikrech gebuer gi war.
A senger Zäit zu Paräis huet de Jean-Auguste Marc de Jean-Pierre Pescatore kenne geléiert an huet fir hien eng Vue vun deem sengem Schlass, dem Château de La Celle-Saint-Cloud gemoolt.
(23400) A913 CF
Den (23400) A913 CF ass en Asteroid an der Haaptasteroidenceinture, deen den 11. Februar 1913 vum Heber D. Curtis am Lick-Observatoire entdeckt gouf. Seng Bunnparametere sinn:
Den Asteroid ass fir d'lescht de 14. September 2013 gesi ginn. Fir d'nächst kann een e viraussiichtlech eréischt am Joer 2157 gesinn.
Tove Jansson
D'Tove Jansson, gebuer den 9. August 1914 zu Helsinki an och do de 27. Juni 2001 gestuerwen, war eng schweedeschsproocheg finnesch Schrëftstellerin, Zeechnerin, Comicauteurin, Graphikerin, Illustratrice a Molerin.
Si gouf berüümt fir hir Phantasiewelt vun de Mumintrollen, iwwer déi se Bicher geschriwwen a Comics gemoolt huet. Si huet awer och „erwuesse“ Literatur geschriwwen. Dat éischt Mumin-Buch Småtrollen och den stora översvämningen ("Déi kleng Trollen an déi grouss Iwwerschwemmung") koum 1945 eraus. 1954 ass hir éischt Mumin-Geschicht als Comicstrip an The Evening News erauskomm. 120 Zeitungen aus 40 Länner hunn déi Strips iwwerholl.
Hei drënner déi Mummin-Bicher, déi op Däitsch iwwersat goufen (mat hirem däitschen Titel):
Si war laang Jore mat der Graphikerin Tuulikki Pietilä zesummen.
Mont-Blanc-Tunnel
De Mont-Blanc-Tunnel ass e Stroossentunnel ënner dem Mont Blanc an den Alpen, dee Chamonix (Departement Haute-Savoie) a Frankräich mat Courmayeur (Valle d'Aosta) an Italie via d'Europastrooss E25 verbënnt. Et ass eng vun den Haapt-Transportstrecken iwwer d'Alpen, virun allem fir Italien, dat een Drëttel vu sengem Wuerenaustausch mat Nordeuropa iwwer deen Tunnel mécht.
Uganks gouf den Tunnel vun zwou ëffentleche Firme geréiert:
De 24. Mäerz 1999 koum et zu engem Feier am Tunnel, wéi e Camion, dee Margarin a Miel gelueden hat, ugefaangen huet mat brennen, an duerch Damp an Hëtzt et deeglaang onméiglech war, d'Feier ze läschen. Et gouf 37 Doudeger. Well bei der Katastroph d'Koordinatioun tëscht deenen zwou Gesellschafte mangelhaft war, goufe s'an der Folleg zu enger eenzeger zesummegeluecht, der MBT-EEIG, (un där d'ATMB and d'SITMB jee 50 % hunn).
Nom Feier gouf den Tunnel, deen dowéinst dräi Joer laang gespaart war, staark moderniséiert, besonnesch a punkto Sécherheet.
Jacques Hermann
De Jacques Hermann, gebuer de 17. Februar 1973, ass e lëtzebuergeschen Handballspiller.
Lëscht vun den Äerdmoundkrateren
Offiziell Nimm vu Strukturen op Himmelskierper gi vun der Internationaler Astronomescher Unioun (IAU) verginn. Iwwerwaacht ginn d'Lëschte vum US Geological Survey (USGS) am Gazetteer of Planetary Nomenclature (kuckt Um Spaweck). Si ginn online aktualiséiert. Bei de biographeschen Donnéeën iwwer Leit deenen hiren Numm fir e Moundkrater gebraucht gouf, gëtt et am Ament e puer Ännerungen, well munnech Auteure Bicher iwwer Moundobservateure virbereeden an dobäi op Onstëmmegkeeten an ale Publikatioune gestouss sinn. Als ee Beispill ass d'Fro no der Hierkonft vum Numm vum Moundkrater Kinau ernimmt.
Déi vollstänneg Lëscht vun de Krateren um Äerdmound déi en Numm hunn, ass wéinst hirer Gréisst op déi follgend alphabetesch Ënnersäite verdeelt: <DIV ALIGN="CENTER"> A B C D E F G H I J K L M N O P Q R S T U V W X Y Z </DIV>
Jacques Hermann
1997 war den Hermann fir d'éischt am Kader vun der lëtzebuergescher Härenhandballnationalekipp. Hien huet dräimol an der Nationalekipp gespillt, an dobäi 9 Goler geschoss.
Hie war ee Spiller vum CHEV Handball Dikrech.
Canton de Tourcoing-1
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Meridianduerchgank
Als Meridianduerchgank gëtt an der Astronomie an an der Astrogeodesie dee Moment a Plaz um Himmel vun der Standplaz bezeechent, op där en Himmelskierper de Meridian (déi ërtlech Südrichtung) passéiert. Bei konstanter Deklinatioun erreecht den Himmelskierper an deem Moment vum Duerchgank och seng gréisst Héicht iwwer dem Horizont.
D'Moosse vu Meridianduerchgäng déngt v. a. der astronomescher Zäitbestemmung (kuckt Stärenzäit), der Längtebestëmmung an der geneeër Bestëmmung vu Stäreplazen. Dofir goufe speziell Instrumenter entwéckelt, wéi de Meridiankrees an d'Passageninstrument, vun deenen d'Stärenduerchgäng och automatesch registréiert kënne ginn.
E puer Methoden (z. B. Zirkummeridian) gebrauchen och Miessunge knapps virun an nom Meridiantransit.
Bettingen (Wertheim)
Bettingen ass eng Uertschaft an der Stad Wertheim a Baden-Württemberg. Bis Enn 1971 war Bettingen eng eegestänneg Gemeng am deemolege Landkrees Tauberbischofsheim.
Nopeschgemarkungen
Nopeschgemarkunge vun Norden am Auerzäresënn sinn Trennfeld, Homburg am Main, Dertingen, Lindelbach a Kreuzwertheim.
Donkeyboy
Donkeyboy ass eng norwegesch Pop-Band vun Drammen, déi 2005 gegrënnt gouf.
Bandgeschicht
Donkeyboy gouf Ufank 2009 vum Plackelabel Warner Music Norway ënner Vertrag geholl, nodeem en Employé vun der Firma hir Musek um Internetsite MySpace entdeckt hat. Hir éischt Single Ambitions gouf de 26. Mäerz 2009 verëffentlecht, an huet sech direkt op déi 7. Plaz vun den norwegesche Single Charts placéiert. An der 13. Woch, am Juni, huet se d'Spëtzt vun den Charts erreecht an huet déi Positioun 13 Woche laang (mat enger Ënnerbriechung) agehalen. Donkeyboy huet sech schlussendlech selwer als Nummer 1 ofgeléist, well hir zweet Single Sometimes am September Ambitions iwwerholl huet. Och dat Lidd huet sech 8 Woche laang un der Spëtzt gehalen.
Der Band hiren éischten Album Caught in a Life koum den 19. Oktober 2009 eraus. Am November si se mat der Band a-ha an Norwegen an a Groussbritannien op Tour gaangen.
Am Februar 2010 huet Ambitions och déi éischt Plaz an de schweedesche Single Charts erreecht.
Les Tourrettes
Les Tourrettes ass eng franséisch Gemeng am Departement Drôme an der Regioun Auvergne-Rhône-Alpes.
Yvette Mimieux
D'Yvette Mimieux, gebuer als Yvette Carmen Mimieux, den 8. Januar 1942 zu Los Angeles a Kalifornien an och do gestuerwen de 17. Januar 2022, war eng US-amerikanesch Schauspillerin.
D'Yvette Mimieux war vun 1972 bis 1985 mam Filmregisseur Stanley Donen bestuet.
Primärspigel
De Primärspigel oder Haaptspigel ass dee Spigel vun engem Teleskop deen d'Liicht sammelt. Meeschtens ass en als Paraboloid geschlaff, bei speziellen Optike wéi bei der Schmidtkamera och als Kugelspigel. Bei Teleskope fir optesch Wellelängten (Liicht, UV, not Infrarout) besti Primärspigelen haut nëmmen aus Glas oder Glaskeramik. Bis 1900 goufen haaptsächlech Metallspigele gebraucht, well bei grousse Glasgossformen d'Problem vun der Onschäerft nach net geléist war.
Geschicht
An den Ufanksjore vun deene vum Newton erfonnte Spigelteleskope goufen d'Spigelen aus Spigelmetall fabrizéiert. Well d'Metall awer séier oxidéiert, hunn déi Spigelen dacks missen nopoléiert ginn. Dobäi gouf déi glat Uewerfläch dacks verschlechtert an déi genee Uewerflächeform gouf verännert. Dofir koum een op Glas als Support, dat mat Sëlwer verspigelt gouf. Haut ginn Teleskopspigelen am Héichvakuum mat enger dënner Aluminiumschicht bedämpt an ausserdeem dacks zum Schutz géint e séiert Blannginn mat enger Quarzschutzschicht iwwerzunn.
Déi riseg Spigele vun haitege Groussteleskopen (bis zu 10 Meter Duerchmiesser) ginn net méi an engem Stéck gegoss, mä aus Honnerte vu computergesteierte Segmenter zesummegesat. Déi gréisst Eenzelspigele sinn déi am Mount Palomar, USA (5 Meter, 1947) an am Selentschuk-Observatoire, Russland (6 Meter, 1975/78).
Straleverlaf a Bildfeeler
D'Spigele vu ganz klengen Teleskope si kugelfërmeg Huelspigelen. E Kugelspigel sammelt parallel Liichtstralen awer net genee an engem Punkt, mä an enger raimlecher Gréisst laanscht d'Längsachs vum Brennpunkt (sog. „Brennlinn“). Bei grousse Spigele gëtt dofir e Rotatiounsparaboloid hiergestallt, deen d'Liichtstrale richteg op engem Punkt sammelt. Ganz grouss Teleskope ginn haut meeschtens als Ritchey-Chrétien-Teleskop gebaut, bei deem de Primärspigel hyperbolesch deforméiert ass – de Faangspigel iwweregens och, zousätzlech zu der Hyperbelform, déi hie fir seng Aufgab am Cassegrainsystem souwisou brauch.
Hierstellung
Bei der Amateurastronomie gëtt als Spigelmaterial meeschtens Borosilicatglas gebraucht, dat ee ganz klengen Ausdeenungskoeffizient huet. D'Glasrolénge goufe fréier duerch Pressen oder Géissen a Metallformen hiergestallt. Haut gëtt Borosilicat-Floatglas (z. B. Borofloat) mat 25 mm Stäerkt produzéiert, aus deem d'Glasrolénge ausgeschnidde ginn.
D'Risenteleskopspigele vun der astronomescher Fuerschung ginn haut dogéint meeschtens aus Glaskeramik fabrizéiert. A speziellen Dréiiewe ginn d'Spigelrolénge direkt aus Glasbroch a Form geschmollt. Dobäi rotéiert den Uewe mat enger definéierter Dréizuel, déi di gewënscht Parabolform ergëtt. Beim Okille vum Glas gëtt den Temperaturverlaf sou gereegelt, datt duerch keramesch Kristallisatioun eng Mëschung aus 60 Prozent Keramik a 40 Prozent Glas entsteet. De negativen Ausdeenungskoeffizient vun der Keramik hieft sech mat dem positive vum Glas op, soudatt praktesch iwwerhaapt keng Ausdeenung méi optrëtt. Fir Spannungsfräiheet z'erreechen an de Keramikdeel auszekristalliséieren, dauert den Ofkillprozess entspriechend laang. , ,
Wann de Spigel fäerdeg ofgekillt ass, da kann d'Endform geschlaff a poléiert ginn. Beim Poléiere muss eng Uewerflächeprezisioun ënner Lambda/2 (d'Hallschent vun der Wellelängt, an där spéider observéiert soll ginn), meeschtens awer besser Lambda/8, erreecht ginn. Professionell agesat Spigele ginn op bis zu 20 Nanometer genee fabrizéiert.
Kleng Primärspigelen, déi mat engem Verhältnes vum Duerchmiesser zur Déckt vun 10: 1 hiergestallt kënne ginn, si vu sech aus formstabil. Vu 50 cm Duerchmiesser un, gi sou Spigelen allerdéngs schwéier. Wann ee s'awer méi dënn hierstellt, da verbéie se sech bei Ännerunge vun der Lag duerch hiert Eegegewiicht. Den Effet ass zwar méi kleng wéi bei der Lënsenduerchbéiung, e fält awer op.
Segmentéiert Spigelen
Trotzdeem si Spigele mat méi wéi 6 m Duerchmiesser (wéi fir d'lescht 1978 beim Selentschuk-Observatoire) wéinst der Verformung duerch hiert Eegegewiicht net méi ze fabrizéieren. Dofir goufen an den 1980er-Joren en ettlech Spigele mat 8 bis 10 Meter Ëffnung vu vir eran aus Dosende Segmenter hiergestallt. Déi sechseckeg, bis 1,5m grouss Segmenter goufen duerch d'Halterung (statesch) sou positionéiert, datt e feelerfräit Bild entsteet. Haut gëtt et aktiv Lagerungen, déi de Spigel dynamesch op villen Oplopunkte stäipen a sou d'Verbéien duerch säin Eegegewiicht oder Montagefeeler ausgläichen. Déi Korrektur ass och ofhängeg vum jeeweilegen Héichtewénkel vum Teleskop. Zudeem gouf déi adaptiv Optik entwéckelt, fir Stéierungsaflëss duerch d'Loftonrou auszegläichen.
Hotel de Gerden
Den Hotel de Gerden, och nach als "Schengenhaus" bekannt, war fréier en Härenhaus an der Uewerstad vun der Stad Lëtzebuerg. D'Gebai läit op der Plëss d'Arem vis-à-vis vum Cercle; et grenzt am Norden un d'rue de la Poste an am Süden un d'avenue Monterey; am nordëstlechen Eck ass eng kleng Plaz, de square Jan Palach, wou d'Dicks-Lentz-Monument steet.
Historesches
D'Haus gouf am 18. Joerhonnert fir de Schmelzhär Thomas de Ryaville gebaut. Duerno koum et an de Besëtz vum Baron Guillaume d'Arnould. 1790 ass d'Haus vum François-Willibrord de Gerden kaaft ginn, dee Sekretär vum Conseil souverain war.
Wéi 1794 Lëtzebuerg vun de Franséische Revolutiounstruppen ageholl gouf, huet sech den de Gerden mat de Suen déi hie verwalte sollt duerch d'Bascht gemaach. Hien ass strofrechtlech verfollegt ginn a gouf enteegent.
Den Hotel de Gerden ass duerno fir verschidden Zwecker gebraucht ginn: vun 1815 bis 1867 war et d'Kommandantur, d'Gebai an deem de Generalkommandant vun der Festung gewunnt huet a vun 1877 un war d'Banque nationale dran, bis déi 1882 Faillite gemaach huet.
Duerno ass d'Gebai vum Staat iwwerholl ginn, dee verschidde Verwaltungen dran installéiert hat: de Staatsrot, de Kadaster, an d'Chambre des comptes.
D'Cour des comptes, als Nofollger vun der Chambre des comptes, ass haut nach am Gebai dran.
Emile Gillen
Den Emile Gillen, gebuer den 23. November 1912 zu Iechternach a gestuerwen de 4. Abrëll 1977 zu Ettelbréck war Direkter vun der lëtzebuergescher Forstverwaltung.
Den E. Gillen huet zu Nanzeg an der École nationale des eaux et forêts Forstwirtschaft studéiert. Am Joer 1937 ass hien an d'lëtzebuergesch Forstverwaltung agetrueden, wou hien 1938 Garde général adjoint gouf. Am Zweete Weltkrich ass hie vum däitsche Besatzer op Kassel-West zwangsversat ginn. Nom Krich war hien de Chef vum Cantonnement Dikrech. 1946 gouf hie Garde général mat Büro nach ëmmer zu Dikrech. Déi Charge huet hie kumuléiert mat där vun engem Conseiller technique am Inneministère. De 24. Dezember 1963 gouf hien Direkter vun der Forstverwaltung genannt.
Den E. Gillen war President vum Conseil supérieur de la conservation de la nature, Member vun der Commission internationale pour la protection du Rhin a President vum Conseil supérieur de la chasse et de la pêche. Hie war Member vun der Société des naturalistes luxembourgeois vun 1937 un.
== Gielercher ==
Amerikanesche Bison
Den Amerikanesche Bison (oder einfach Bison; Bison bison) ass en nordamerikanescht Rand aus er der Gattung vun de Bisonen.
Den Amerikanesche Bison huet eng Schëllerhéicht vun 1,90 Meter an ass bal 3 Meter laang. E ka 50 km an der Stonn lafen. De Stéier ka bis 900 kg schwéier ginn, d'Bisonskou hallef sou vill.
Amerikanesch Bisone ginn ongeféier 25 Joer al. Hire Pelz besteet aus zwou Loen: eng waarm bannenzeg Lo an eng déck, baussenzeg Lo, déi schützt. Wa s'op d'Welt kommen, kënne kleng Bisone schonn no enger hallwer Stonn stoen, an e puer Stonnen drop lafen.
D'Kéi an d'Kaalwer vun de Bisone liewe gewéinlech an Träpp vun enger 50 Déieren, d'Stéiere sinn Eenzelgänger oder liewen a klenge Gruppen. Am August a September siche se sech Kéi fir sech ze verkoppelen.
Et gëtt haut eng 30.000 Exemplare vum Amerikanesche Bison; en ass deementspriechend geschützt. Virum 19. Joerhonnert gouf et nach Milliounen där Béischten, déi all Joer iwwer sougenannt "Büffelpied" am Fréijoer an den Norden an am Hierscht an de Süde gezu sinn.
D'Indinaer hunn zanter jeehier Juegd op de Bison gemaach, wat awer keng Menace fir d'Aart bedeit huet. Eréischt am 19. Joerhonnert gouf vun den europäeschen Awanderer de Bison systematesch, scho bal industriell, gejot, woubäi bei all Juegd alt Honnerten oder Dausende Béischte geschoss goufen. Et hätt net vill gefeelt, an de Bison wier komplett ausgerott ginn.
Jim Parsons
Den James Joseph „Jim“ Parsons, gebuer de 24. Mäerz 1973 zu Houston am Texas, ass en US-amerikanesche Schauspiller. Bekannt gouf en duerch seng Roll als Dr. Dr. Sheldon Lee Cooper an der CBS-Sitcom The Big Bang Theory.
Liewen a Leeschtungen
De Parsons ass zu Houston am Texas grouss ginn, wou e schonn am éischte Schouljoer mat der Schauspillerei ugefaangen huet. No der Schoul huet e fir d'éischt op der University of Houston e Schauspill-Studium ugefaangen, dat en dann op der University of San Diego mat Erfolleg ofgeschloss huet. Souwuel zu Houston, wéi och zu San Diego huet en u verschiddenen Theater-Produktioune matgewierkt. Duerno ass en op New York gaange fir do weider senger Schauspill-Carrière nozegoen.
Seng éischt Fernseeroll krut de Parsons 2003 an der Serie Ed, wourop en nach eng Rei kleng Rollen a Fernsee- a Kinofilmer krut. An der Fernseeserie Judging Amy ass en 2004 an 2005 a siwe Follgen opgetrueden. Zanter 2007 spillt en d'Haaptroll vun der Sitcom The Big Bang Theory, déi vu CBS produzéiert gëtt. Zesumme mam Johnny Galecki hat en 2009 e Gaaschtoptrëtt an der Zeechentrickserie Family Guy jeeweils an hire Rollen aus The Big Bang Theory.
Jean-Pierre Manternach
De Jean-Pierre Manternach, den 28. Dezember 1874 an der Fiels gebuer, den 13. Oktober 1952 zu Esch-Uelzecht gestuerwen, war e lëtzebuergesche Professer a Schouldirekter.
Den 30. Mee 1925 ass hien Direkter vun der Industrieschoul zu Esch ginn ; den 22. Dezember 1939 goung hien an d'Pensioun.
De J.P. Manternach war vun 1910 bis 1919 Gerant vum Escher Elektrizitéitswierk.
Hien ass 1926 "membre correspondant" an 1945 "membre effectif" vun der Section des sciences vum Institut grand-ducal ginn.
Hien huet eng Rei vun Artikelen iwwer physikalesch a pedagogesch Sujete publizéiert.
Hie war President vum Verwaltungsrot vun der Ausstellung 'Le Luxembourg au Travail', déi vun der Escher Sektioun vun der 'Fédération Luxembourgeoise des Commerçants' vum 13. bis de 27. August 1950 zu Esch-Uelzecht organiséiert gouf.
Paris-Camembert 1977
Déi '''38. Editioun vu Paris-Camembert''' gouf den 12. Abrëll 1977 gefuer. D'Course gouf vum Fransous Hubert Linard gewonnen.
CR134A
Den CR134A ass e Chemin repris am Kanton Gréiwemaacher zu Rued-Sir. Et ass eng Verbindungsstrooss tëscht der N1 an dem CR134 a féiert laanscht d'Gare vu Rued-Sir (rue de la Gare).
Den CR134A ass ronn 200 m laang.
Walbezierk Süden
De Walbezierk Zentrum ass ee vun de 4 Walbezierker zu Lëtzebuerg. En ass fir déi aktuell Legislaturperiod mat 23 Deputéierten an der Chamber vertrueden.
Den Haaptbüro vum Walbezierk war zu Esch um Friddensgeriicht.
Resultat vun de Chamberwale vum 14. Oktober 2018
D'Reschtsëtz gin un d'DP, d'CSV an d'LSAP
Lola Albright
D'Lola Albright, gebuer den 20. Juli 1924 zu Akron a gestuerwen den 23. Mäerz 2017 zu Toluca Lake a Kalifornien war eng US-amerikanesch Schauspillerin a Sängerin.
Paris-Camembert 1976
Déi '''37. Editioun vu Paris-Camembert''' gouf den 20. Abrëll 1976 gefuer. D'Course gouf vum Fransous Bernard Hinault gewonnen.
Taiwan (Homonymie)
Taiwan steet och fir:
Appuntamento col disonore
Appuntamento col disonore ass en däitsch-italieenesch-jugoslawesche Film vum Adriano Bolzoni aus dem Joer 1970 no engem Roman vum William Gage.
Eat Your Feet Festival
Den Eat Your Feet Festival war e Museksfestival zu Diddeleng op deem lëtzebuergesch Museksgruppen opgetruede sinn.
Dertingen
Dertingen ass eng Uertschaft an der däitscher Stad Wertheim a Baden-Württemberg. Si war bis den 1. Dezember 1972 eng eegestänneg Gemeng am Landkrees Tauberbischofsheim, dee bis Enn 1972 existéiert huet.
Eat Your Feet Festival
E gouf tëscht 2008 an 2016 eemol d'Joer a véier Caféen organiséiert, an deene gläichzäiteg véier Concerte gespillt goufen. An all Café gouf dobäi ee Genre Musek gespillt: et gouf en Jazz-Café, en Hip-Hop/Elektro-Café, en Alternative-Rock-Café an e Metal-Café.
De Festival hat den Organisateuren no e Public vu 600 Leit.
Mergenthaler
Mergenthaler ass de Familljennumm vu follgenge Persounen:
Michel Gulbicki
De Michel Gulbicki, gebuer den 3. August 1987 zu Braniewo a Polen, ass e lëtzebuergeschen Handballspiller.
2004 war de Gulbicki fir d'éischt am Kader vun der lëtzebuergescher Härenhandballnationalekipp. Hien huet 31-mol an der Nationalekipp gespillt, an dobäi 40 Goler geschoss.
Hie war ee Spiller vum HC Bierchem a vum HB Diddeleng.
Canton de Roubaix-2
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Enovos
Enovos Luxembourg s.a. ass eng lëtzebuergesch Entreprise, déi Energie (Stroum a Gas), liwwert. Si huet hire Sëtz zu Esch-Uelzecht.
Si ass 2009 entstanen aus der Fusioun vun der Cegedel (déi bis dohin 70 % vum Lëtzebuerger Stroummaart hat), der Soteg a Saar Ferngas.
De Lëtzebuerger Staat ass mat 25,44 Prozent Haaptaktionär. 23,48 Prozent gehéieren der Ardian, 18,36 Prozent der RWE, 10,1 Prozent der SNCI, 10 Prozent der E.ON, 8 Prozent der Gemeng Lëtzebuerg a 4,71 Prozent der GDF Suez.
Duechtergesellschafte sinn ë. a. an Däitschland d'Enovos Energie Deutschland GmbH zu Wiesbaden an d'Enovos Deutschland AG zu Saarbrécken.
Enovos Luxembourg huet 745 Mataarbechter a beliwwert 136.000 Privatclienten a 34.000 Entreprisen zu Lëtzebuerg.
112 (Europäeschen Noutruff)
Den Europäeschen Noutruff ass e gratissen, a ganz Europa gëltegen Noutruff, deen ënnert der Telefonsnummer 112 z'erreechen ass.
Enovos
Verwaltungsgebai
Enovos huet säi Sëtz zu Esch Uelzecht, am Schlassgoart vum fréiere Berwarter Schlass, um Terrain vun der fréierer Metze Schmelz (haut ArcelorMittal Esch-Schëffleng). E besteet aus engem moderne Gebai mat 5 Stäck, dat 2013-14 nieft dem fréiere Pompelhaus an der fréierer Turbinnenhal vun der Schmelz, gebaut gouf. Déi zwee leschtgenannt Gebaier, allebéid aus Zillen, goufen och renovéiert an a Konferenz- a Bürosraim ëmgebaut an duerch en Atrium mam neie Gebai verbonnen.
Architekt vum Projet war den Architektebüro Jim Clemes.
Port Washington (Wisconsin)
Port Washinton ass zu Lëtzebuerg bekannt, well sech an deem Eck vill lëtzebuergesch Auswanderer niddergelooss haten, a besonnesch duerch d'Ënnerstëtzung déi de Service des sites et monuments nationaux bei der Restauratioun vum fréiere Liichtuerm geleescht huet.
112 (Europäeschen Noutruff)
Fonctionnement
Ënner der 112 ass eng Zentral z'erreechen déi, jee no Noutfall, déi zoustännegt Servicer wéi d'Police, d'Ambulanz oder d'Pompjeeën alarméiert. D'Asazzentrale sollen an der Lag sinn, Noutriff a verschiddene Sproochen entgéintzehuelen.
Bei engem Noutruff gesäit den Operateur an der Zentral ëmmer d'Telefonsnummer vun deem, deen urifft, och wann deejéinege säin Telefon sou agestallt huet, datt d'Nummer net soll ugewise ginn.
Länner
D'Telefonsnummer 112 gëllt als Europäeschen Noutruff an der Europäescher Unioun an an enger Rei anere Länner. Ausserdeem gëtt d'Noutruffnummer 112 an e puer asiateschen an afrikanesche Länner gebraucht. A Kanada an an den USA gëtt beim Wiele vun der 112 den Uruff op d'Noutruffnummer 9-1-1 vum Nordamerikaneschen Nummeréierungsplang weidergeschalt. Och an e puer latäinamerikanesche Länner wéi z. B. a Costa Rica funktionéiert d'112. Doriwwer eraus gëtt se och a Länner am pazifesche Raum gebraucht, wéi beispillsweis an Australien, Neiséiland, an a Vanuatu.
Nieft dem Europäeschen Noutruff kënnen och nach déi national Noutruffnummere weiderhi gëllen. An Éisträich beispillsweis ass den 112 eng Weiderleedung op de Policenoutruff (133), woubäi den Noutruff fir d'Pompjeeën (122) an der Rettungsnoutruff (144) weiderhi fir déi Zwecker ze benotze sinn.
Länner, déi d'112-Nummer fir Noutfäll benotzen, sinn ë. a.:
E112
Obwuel d'EU-Reglement festleet, datt d'Noutruffzentralen automatesch d'Informatiounen iwwer d'Positioun vun deem deen urifft, ugewise kréie sollen, fonctionéiert dat bis elo nach net an Italien, Litauen, Holland, Polen a Rumänien. Och an Däitschland ass dat bis elo nach net Gewunnecht. Des Weideren ass d'Lokalisarioun aus technesche Grënn ufälleg fir Feeler.
Geschicht vun der lëtzebuergescher Noutruffzentral
Den deemolegen Inneminister Henri Cravatte huet de 17. Mee 1966 an de Raimlechkeete vun der Direktioun vun der Protection civile um Belair déi éischt Noutruffzentral zu Lëtzebuerg ageweit. D'Nouthëllef war fir d'Autoritéiten an där Zäit als wichteg a sënnvoll ugesi gi fir de Bedierfnesser vun den Awunner gerecht ze ginn. D'Protection civile hat d'Méiglechkeet geschaf, fir vu jiddwer Plaz am Land aus, iwwer d'Nummer 012 un eng eenzeg Noutruffzentral ze kommen. No enger Rei Publicitéitscampagne an der geschriwwener Press an iwwer de Radio ass d'Popularitéit vun der Noutruffnummer mat de Joren ëmmer weider an d'Luucht gaangen.
Enn September 1991 ass Direktioun vun der Protection civile zesumme mat der Noutruffzentral an en deemools neit Gebai op d'Cloche d'or geplënnert; d'Aweiung war den 11. Oktober 1991 a Presenz vum Inneminister Jean Spautz. Nodeems d'Stater Rettungsdéngschter am September 2021 aus der Kasär vun der Areler Strooss op Gaasperech an den nationale Rettungszenter geplënnert waren, ass d'Noutruffzentral och dohi geplënnert an de 16. November 2021 ageweit ginn.
Op d'Propositioun vun der Europäescher Kommissioun hin, gouf 1991 vum EU-Ministerrot beschloss d'Noutruffnummer 112 anzeféieren. Zu Lëtzebuerg gouf d'112 den 1. Januar 1993 ageféiert an et war domat op EU-Niveau eent vun den éischte Länner, dat déi eenheetlech d'Noutruffnummer 112 benotzt huet.
Zanter 2009 gëtt et europawäit den Europäeschen Dag vum 112, deen den 11. Februar (11.2.) organiséiert gëtt, fir op dës europawäit gülteg, eenheetlech Nummer opmierksam ze maachen.
Ferdinand de Saussure
De Ferdinand de Saussure, gebuer de 26. November 1857 zu Genf a gestuerwen den 22. Februar 1913 zu Vufflens-le-Château, war e Schwäizer Sproochewëssenschaftler. Hie gëllt als de Grënner vum Strukturalismus an der Linguistik, an huet sech och duerch seng Aarbechten iwwer déi Indo-europäesch Sproochen en Numm gemaach.
A sengem Cours de linguistique générale, deen 1916 no sengem Doud vu Schüler vun him erausbruecht gouf, gëtt ë. a. de Grondstee vun der Semiotik geluecht, an déi grondleeënd Begrëffer vun der moderner Linguistik definéiert (wéi den Ënnerscheed tëscht langage (d'Fäegkeet sech mat (Sprooch-)Zeechen ze verstännegen), langue (Zeechesystemer, wéi Däitsch, Franséisch, asw.) a parole (Kommunikatioun mat Sprooch an engem bestëmmte Kontext); den Ënnerscheed tëscht Synchronie an Diachronie, den Ennerscheed tëscht signifiant a signifié, d'Beliebegkeet vum linguisteschen Zeechen ("Sem"), asw.)
Literatur
978-3-88506-622-4.
Grethe Weiser
D'Grethe Weiser, gebuer als Mathilde Ella Dorothea Margarethe Nowka de 27. Februar 1903 zu Hannover a gestuerwen den 2. Oktober 1970 zu Bad Tölz, war eng däitsch Schauspillerin.
D'Grethe Weiser war an iwwer 150 Kinos- an TV-Filmer haaptsächlech an Niewerollen ze gesinn. Si ass nieft hire ville Rollen am Kino awer och vill am Theater opgetrueden.
Luigi Busignani
De Luigi "Lewis" Busignani, gebuer zu New York City, ass e san-marineeseschen Theaterschauspiller a -pedagog vun italo-amerikanescher Ofstamung.
Hie gouf mat der Roll als Thomas am italieeneschen Horrorfilm In a Lonely Place (2014), , bekannt.
Hien huet an Italien, an den USA an a Japan geschafft.
Per una bara piena di dollari
Per una bara piena di dollari ass en italieenesche Film vum Demofilo Fidani aus dem Joer 1971.
The War of the Worlds (Film 1953)
The War of the Worlds ass en US-amerikanesche Film vum Byron Haskin aus dem Joer 1953 no engem Roman vum H. G. Wells.
Ëm wat geet et am Film?
Iwwerall op der Welt lande Raumschëffer vun engem anere Planet. Gläich drop gräife si och alles op der Welt un. Keng vun den neiste Waffe kann eppes géint si ausriichten…
Canton de Roubaix-1
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Daniel Linster
Den Daniel Linster, gebuer den 28. Januar 1985 zu Esch-Uelzecht, ass e lëtzebuergeschen Handballspiller.
2002 war de Linster fir d'éischt am Kader vun der lëtzebuergescher Härenhandballnationalekipp. Hien huet 21-mol an der Nationalekipp gespillt, an dobäi 40 Goler geschoss.
Hie war ee Spiller vum HB Esch a vum HBC Schëffleng a.s.b.l..
Saulce-sur-Rhône
Saulce-sur-Rhône ass eng franséisch Gemeng am Departement Drôme an der Regioun Auvergne-Rhône-Alpes.
André Zwoboda
Den André Zwobada, gebuer den 3. Mäerz 1910 zu Paräis a gestuerwen den 12. Mee 1994 zu Dreux, war e franséische Filmregisseur, Dréibuchauteur a Filmproduzent.
Paris-Camembert 1975
Déi '''36. Editioun vu Paris-Camembert''' gouf den 1. Abrëll 1975 gefuer. D'Course gouf vum Fransous Raymond Martin gewonnen.
Canton d'Oyonnax
De Canton d'Oyonnax ass eng franséisch administrativ Andeelung am Arrondissement Bourg-en-Bresse, am Departement Ain an der Regioun Auvergne-Rhône-Alpes.
Langrenus (Moundkrater)
De Langrenus ass en Aschlagkrater op der südëstlecher Hemisphär vun der viischter Äerdmoundsäit ëstlech vum Mare Fecunditatis. E gouf nom belsche Mathematiker an Astronom Michael Florent van Langren (1598-1675) genannt.
De Krater huet en Duerchmiesser vu ronn 132 km an huet en Zentralbierg.
Eurovision Song Contest 2011
De '''56. Eurovision Song Contest' hat seng zwou Halleffinallen den 10. an 12. Mee, a seng Finall de 14. Mee 2011 an der Düsseldorf Arena'' zu Düsseldorf (Däitschland). Presentateure waren d'Anke Engelke, d'Judith Rakers an de Stefan Raab.
Verschidden Interprete ware scho virdru mol eng Kéier dobäi, den Dino Merlin fir Bosnien an Herzegowina 1999, d'Lena fir Däitschland 2010, d'Sophio Toroschelidse (Deel vun Eldrine) fir Georgien 2010 (Begleedung vu Sopho Nijaradse), de Gunnar Ólafsson (Deel vu Sigurjón's Friends) fir Island 2001 (deel vun Two Tricky), d'Dana International fir Israel 1998, de Vlatko Ilievski fir d'Republik Mazedonien 2005 (Begleedung vum Martin Vučić), d'Grupp Zdob și Zdub fir Moldawien 2005 an d'Twiins fir d'Slowakei 2008 (Begleedung vum Tereza Kerndlová).
Bei den Halleffinalle si jeeweils déi 10 bescht klasséiert Länner an d'Finall weiderkomm. Bei der Finall ware 25 Länner dobäi, 20 dovu sinn duerch d'Halleffinalle bestëmmt ginn, déi aner 5 waren Däitschland, Frankräich, Groussbritannien, Spuenien an Italien, déi duerch hire finanzielle Bäitrag fir d'Organsisatioun d'Recht hunn, direkt bei der Finall matzemaachen. Ausserdeem war Däitschland och dat Land, wat d'Organisatioun iwwerholl hat, an hat doduerch eng duebel Berechtigung.
Gewonnen huet den Titel Running Scared, gesonge vum Ell & Nikki aus Aserbaidjan mat 32 Punkte Virsprong virum Raphael Gualazzi, (Italien). Op déi drëtt Plaz koum den Eric Saade aus Schweden.
Fir Aserbaidjan war et déi éischt Kéier datt et de Grand Prix gewonnen hat.
Éischt Halleffinall
'''Éischt Halleffinall vum 10. Mee 2011:''' Ofstëmmungsberechtegt bei dëser Halleffinall waren d'Länner déi dobäi waren an zousätzlech Spuenien a Groussbritannien. Déi genee Placéierunge vun den eenzele Länner sinn eréischt no der Finall bekannt gemaach ginn fir eng Beaflossung op d'Ofstëmmung bei der Finall ze vermeiden.
Zweet Halleffinall
'''Zweet Halleffinall vum 12. Mee 2011:''' Ofstëmmungsberechtegt bei dëser Halleffinall waren d'Länner déi dobäi waren an zousätzlech Däitschland, Frankreich an Italien. Déi genee Placéierunge vun den eenzele Länner sinn eréischt no der Finall bekannt gemaach ginn, fir eng Beaflossung op d'Ofstëmmung bei der Finall ze vermeiden.
Finall
'''Finall vum 14. Mee 2011:''' Ofstëmmungsberechtegt bei der Finall waren déi 43 Länner déi beim Grand Prix matgemaach haten.
Francis Bacon
De Francis Bacon, 1st Viscount St. Alban(s), KC gebuer den 22. Januar 1561, a gestuerwen den 9. Abrëll 1626 war en englesche Philosoph, Staatsmann, Wëssenschaftler, Jurist an Auteur.
Wëssenschaftlech Aarbecht
A sengem Wierk Novum Organum beschreift de Bacon experimentell Methoden, vun deenen hie seet datt Naturphenomeener sech mat Observatioun an Experimenter erkläre loossen. De Bacon huet duerno d'Deelchentheorie ausgeschafft déi nach haut benotzt gëtt fir verschidde Phenomeener einfach z'erklären.
Paris-Camembert 1974
Déi '''35. Editioun vu Paris-Camembert''' gouf de 16. Abrëll 1974 gefuer. D'Course gouf vum Fransous Alain Santy gewonnen.
Ribeira de Sôr
De Ribeira de Sôr ass e Floss a Portugal an der Regioun Alentejo dee seng Quell bei Alagoa huet. Nodeem en duerch déi kleng Stad Ponte de Sor gelaf ass fiddert en de Stauséi vu Montargil, fir da weider bis op Couço ze fléissen, wou e mam Ribeira da Raia zesummeleeft fir de Rio Sorraia ze bilden.
Peggy Guggenheim
D'Marguerite "Peggy" Guggenheim, gebuer de 26. August 1898 zu New York, a gestuerwen den 23. Dezember 1979 zu Camposampiero bei Padua, an Italien, war als Autodidaktin eng US-amerikanesch Konschtmäzenin, Sammlerin a Galeristin vun der Konscht vum 20. Joerhonnert.
Hire Papp Benjamin Guggenheim war e räichen Industriellen, hire Monni Solomon R. Guggenheim de Grënner vun der Solomon R. Guggenheim Foundation.
Gwyneth ten Raa
D'Gwyneth ten Raa, gebuer den 11. Mee 2005, ass eng hollännesch-lëtzebuergesch Schileeferin.
Peggy Guggenheim
Si ass 1921 op Paräis wunne gaangen, huet do d'Bohème-Liewe genoss a vill Kënschtler a Schrëftsteller kennegeléiert, wéi d'Djuna Barnes, de Marcel Duchamp an de Man Ray. 1922 huet si sech mam franséische Moler a Sculpteur Laurence Vail bestuet, si kruten 2 Kanner. 8 Joer drop goufe se nees gescheet.
Op Rot vum Samuel Beckett hin, mat deem s'am Dezember 1937 eng kuerz Affär hat, huet se zu London eng Galerie fir Avantgarde-Konscht opgemaach, an där se dann och Wierker vum ë. a. Constantin Brâncuși, Georges Braque, Marc Chagall, Salvador Dalí, Marcel Duchamp, Wassily Kandinsky, Piet Mondrian, Wolfgang Paalen a Pablo Picasso ausgestallt huet. 1939 huet d'Galerie nees zougemaach, well se kee Gewënn gemaach huet.
Si goung nees op Paräis an huet do hir Kollektioun séier vergréissert, well wéinst dem Ausbroch vum Zweete Weltkrich vill Leit hir Biller hu misse verkafen. Si huet awer och finanziell den Emergency Rescue Committee ënnerstëtzt, dee Flüchtlinge gehollef huet, aus Frankräich iwwer Marseille fortzekommen, dorënner de Marc Chagall, de Jacques Lipchitz oder de Max Ernst. Si selwer huet 1941 och missen, mat hirer Sammlung, Frankräich verloossen a goung op New York. Do huet si de Max Ernst bestuet.
1942 huet d'Peggy Guggenheim nees eng Galerie opgemaach, d'Art of This Century-Galerie an der 30 West 57th Street, déi gläichzäiteg och e Musée war. Si huet bis dohi wéineg bekannt Kënschtler gefërdert, wéi z. B. den Jackson Pollock. 1946 war et mam Stot mam Max Ernst eriwwer, 1947 mat der Galerie. Si goung hannescht an Europa, dës Kéier op Venedeg.
Hir Sammlung gëtt zanter 1980 am Palais, ewell Peggy Guggenheim Collection, ausgestallt. Och de Solomon R. Guggenheim Museum zu New York an de Guggenheim-Musée Bilbao hunn Ausstellungsstécker aus hirer Sammlung.
Christian Stengel
De Christian Stengel, gebuer den 22. September 1902 zu Marly-le-Roi a gestuerwen de 15. Juni 1986 zu Versailles, war franséische Filmregisseur, Dréibuchauteur a Filmproduzent.
It Came from Outer Space
It Came from Outer Space ass en US-amerikanesche Science-Fictionfilm an 3-D vum Jack Arnold aus dem Joer 1953 no enger Geschicht vum Ray Bradbury.
Boris Cartes
De Boris Cartes, gebuer 1991 zu Andorra la Vella, ass en andorraneschen Theaterschauspiller, , , a Sänger.
De Cartes huet zu Barcelona Schauspillkonscht studéiert. Hie wunnt och zu Barcelona.
It Came from Outer Space
Ëm wat geet et am Film?
En UFO muss bei enger klenger US-amerikanescher Stad noutlanden. Den Equipage muss versichen den UFO erëm ze reparéieren…
Montélimar
Montélimar ass eng franséisch Gemeng am Departement Drôme an der Regioun Auvergne-Rhône-Alpes.
Santwilre, Frënn vum ale Sandweiler
Santwilre, Frënn vum ale Sandweiler ass e lokalhistoresche Veräin, deen am Joer 1985 gegrënnt ginn ass, fir déi al an déi aktuell Geschicht vun der Gemeng Sandweiler ze studéieren. De Sëtz vum Veräin ass zu Sandweiler, 43, an der Poleschgaass am Haus Poleschgaass.
La vendetta è un piatto che si serve freddo
La vendetta è un piatto che si serve freddo ass en italieenesche Film vum Pasquale Squitieri aus dem Joer 1971.
Ëm wat geet et am Film?
E brutalen Italowestern.
Canton de Lille-5
De  ass eng franséisch administrativ Andeelung am Arrondissement Lille, am Departement Nord an der Regioun Hauts-de-France.
Guillaume Rischard
De Guillaume (Gilly) Rischard, gebuer den 10. Juni 1910 an der Stad Lëtzebuerg an do gestuerwen de 5. Dezember 1963, war Direkter vun der lëtzebuergescher Forstverwaltung.
De G. Rischard huet zu Gembloux am Institut agronomique de l'État an zu Nanzeg an der École nationale des eaux et forêts studéiert. 1934 krut hie säin Diplom als Ingénieur civil des eaux et forêts. No sengem Stage an der Forstverwaltung krut hien 1937 eng Nominatioun als Garde général adjoint.
Am Zweete Weltkrich gouf hie vun den Nazien an de Prisong geheit, wou e vum 16. August 1941 bis de 6. August 1942 als politesche Prisonéier am Gronn souz.
Säi Virgänger war den Nicolas Obertin, deen den 28. Oktober 1946 Direkter gouf. An der Zäit virun deem senger Nominatioun huet de Guillaume Rischard d'Forstverwaltung provisoresch als Direkter ff. geleet.
No dem G. Rischard ass den Emile Gillen Direkter vun der Forstverwaltung ginn.
Kierch Déierbech
D'Kierch zu Déierbech ass eng kathoulesch Kierch déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.
D'Patréinesch vun der Kierch ass dhelleg Maria Magdalena, där hiert Fest den 22. Juli gefeiert gëtt.
D'Kierch steet ganz ëstlech an der Uertschaft. Ronderëm d'Kierch ass de Kierfecht ugeluecht.
Geschicht
D'Kierch gouf 1732 gebaut an am Juli 1735 vum Weihbëschof Gilis vu Léck konsekréiert.
Bis de 7. Mee 2017 war et d'Parkierch vun der Par Déierbech, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Et war déi eenzeg Kierch an dëser Par.
Laurent Offermann
De Laurent Offermann, gebuer de 6. Juli 1983 zu Esch-Uelzecht, ass e lëtzebuergeschen Handballspiller.
Hien huet am HBC Schëffleng a.b.s.l. an am HC Bierchem gespillt.
Trois jours à vivre
Trois jours à vivre ass e franséische Film vum Gilles Grangier aus dem Joer 1957 no engem Roman vum Peter Vanett.
Ëm wat geet et am Film?
Kriminalfilm dee sech am Milieu vun enger Theatergrupp ofspillt…
Serbesch
D'serbesch Sprooch (serbesch: srpski jezik, kyrilliza: српски језик) ass eng Standardvarietéit aus dem südslaweschen Aascht vun de slawesche Sproochen a baséiert wéi Bosnesch, Kroatesch a Montenegrinesch op engem štokaveschen Dialekt.
Portal Lëtzebuerg/Neist Artikelen/Archiv 2014
Dat hei ass d' Archiv vun den neien Artikelen, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
D'Nimm vun den Artikele sti chronologesch vun hannen no vir, wéi se bäigesat goufen.
Robert Gliedner
De Robert Gliedner gebuer zu Elleng den 19. Oktober 1935 an och do den 19. Mäerz 1998 gestuerwen, war a lëtzebuergeschen Informatiker an Auteur.
Voici le temps des assassins...
Voici le temps des assassins... ass e franséisch-italieenesche Film vum Julien Duvivier aus dem Joer 1956.
Hierarchie vun den Normen (Lëtzebuerg)
D'Theorie vun der Hierarchie vun den Normen ass e Konzept fir déi verschidden Norme vun engem Rechtssystem a Relatioun zuenaner ze bréngen.
D'Theorie gouf vum éisträichesche Jurist Hans Kelsen entwéckelt a gëtt als Pyramid duergestallt.
Jiddwer Norm an där Pyramid muss mat alle Reegelen déi iwwert hir stinn, konform oder op d'mannst mat hinne kompatibel sinn.
Am nationale Rechtssystem steet d'Constitutioun op der ieweschter Plaz an der Hierarchie vun den normative Rechtsakten. Do drënner kommen:
D'internationaalt Recht steet der Jurisprudenz no iwwert dem nationale Recht.
E ratifizéierten Traité verflicht de Staat sech op internationalem Plang drun ze halen an e ka sech net op nationaalt Recht beruffe fir den Traité net ze respektéieren. Dat selwecht zielt och fir EU-Reglementer oder EU-Direktiven.
D'Geriichter sinn zoustänneg fir ze sanctionéieren am Fall wou d'Hierarchie vun den Normen net agehale géif. D'Verfassungsgeriicht iwwerpréift ob déi legislativ Texter mat der Verfassung konform sinn, iwwerdeems d'uerdentlech Geriichtsbarkeet d'Konformitéit vun de Reglementer mat der Verfassung an de Gesetzer oder och nach déi national Gesetzer mat den internationale Reegelen déi zu Lëtzebuerg gülteg sinn, iwwerpréift.
Creature from the Black Lagoon
Creature from the Black Lagoon ass en US-amerikanesche Science-Fictionfilm an 3-D vum Jack Arnold aus dem Joer 1954 no enger Geschicht vum Maurice Zimm.
Ëm wat geet et am Film?
Wëssenschaftler fannen am Amazonasgebitt e Wiesen, hallef Mënsch an hallef Fësch...
Aux yeux du souvenir
Aux yeux du souvenir  ass e franséische Film vum Jean Delannoy aus dem Joer 1948.
Maya (Film 1949)
Ëm wat geet et am Film?
Eng Prostituéiert erënnert sech un hir al Clienten.
Canton de Boulogne-sur-Mer-1
De Canton de Boulogne-sur-Mer-1 ass eng franséisch administrativ Andeelung am Arrondissement Boulogne-sur-Mer, am Departement Pas-de-Calais an der Regioun Hauts-de-France.
NGC 2419
Den NGC 2419 och bekannt als Intergalaktesche Wanderer ass e Kugelstärekoup am Stärebild Lynx mat enger Hellegkeet vun 10,3 mag an engem Duerchmiesser vu 4'. Hie gouf den 31. Dezember 1788 vum Wilhelm Herschel entdeckt an ass op enger Distanz vu ronn 275.000 Liichtjoer vum Sonnesystem an 300.000 Liichtjoer vum galakteschen Zentrum ewech. Den NGC 2419 ass 7° nërdlech a ass liicht ëstlech vum Stär Castor am Stärebild Gemini ze fannen. Hien ass am Verglach zu méi bekannte Kugelstärekéip wéi z. B. de Messier 13 däitlech méi liichtschwaach, kann awer bei gudden Himmelsbedingunge mat 10 cm Teleskopëffnung observéiert ginn.